钦定古今图书集成/明伦汇编/氏族典/第441卷 > 《廖用贤尚友录》 > 蒋宫
## 钦定古今图书集成/明伦汇编/氏族典/第441卷 > 《廖用贤尚友录》 > 蒋宫

按《万姓统谱》，“宫字伯雝，仪真人。至正初中选。生三岁，
母卒，哭之如成人。五岁通诸经，善属文。遭父丧，勺水
不入口者三日。既葬立碣，朝夕哭于墓下。从陈子山
游，授以《诗》《书》《春秋》及诸文章大家，辄悟其旨。中原乱
作，宫负祖母避地浙西。用言者荐，授行枢勾管。洪武
初，擢兰阳县丞。兵火之馀，广为招募，弭灾捍患，兴学
崇礼，邑人大和。”